ललित कलाओं के लिए समर्पित स्‍पंदन संस्‍था भोपाल की ओर से स्‍थापित सम्‍मानों की श्रंखला में वर्ष 2013 के सम्‍मानों की घोषणा कर दी गई है। स्‍पंदन कृति सम्‍मान श्री दिनेश कुशवाह को (कविता संग्रह ‘इसी काया में मोक्ष’), स्‍पंदन कृति सम्‍मान श्री भालचन्‍द्र जोशी को (कहानी संग्रह ‘जल में धूप’), स्‍पंदन आलोचना सम्‍मान श्री सुशील सिद्धार्थ को, स्‍पंदन साहित्यिक पत्रिका सम्‍मान श्री ज्ञानरंजन को (‘पहल’ के लिए), स्‍पंदन बाल साहित्‍य सम्‍मान श्री राष्‍ट्रबंधु को, स्‍पंदन प्रवासी कथा सम्‍मान श्रीमती सुधा ओम ढींगरा को तथा स्‍पंदन ललित कला सम्‍मान (गायन के लिए) सुश्री कलापिनी कोमकली को प्रदान किये जाएंगे।